Ұстаз ұлылығы

*Ұстаздың өле-өлгенше мадақта,*

*Сол емес пе, сені қосқан санатқа!*

*(Шығыс даналығы)*

 Ұрпақ тәрбиесі жолында қызмет етіп келе жатқан оқытушының ата-анадан кейінгі атқарар рөлі ерекше. Ғылым иесі галым да, ел қорғаған батыр да, тілінен бал тамған ақын да, тегеуріні темір балқытқан жұмысшы да, көк күмбезінен әрі өткен қарышкер де бәрі, бәрі ұстаздан тәлім, білім алған. Ұстаздың әр адамның жүрегінен алатын орны айрықша, қолына қалам ұстатып, алғаш әліппені үйреткен мұғалімін жылылықпен еске алмайтындар кемде кем. Абай атамыз: «Тегінде адам баласы адам баласынан ақыл, ғылым, ар, мінез деген нәрселермен озады. Одан басқа нәрсемен оздым ғой демектің бәрі ақымақтық!», - деген екен. Шынында да ұлағатты ұстаздың көптеген күш-жігерін салып, бес күндік ғұмыр кешіп жүрген адамдарға өмірдің ащысы мен тұщысын ажыратындай, алға мақсат қоя білетіндей көптеген пайдалы кеңес, білім бергені аз емес... Білім нәрімен сусындаған, жан-жақты, өнегелі, сауатты тұлға ғана бұл ғұмырда өз орнын тауып, алдына келген қиыншылықтарды жеңіп озады. Ал қолдың кірі-ділге сенген ақымақ ешқашан ақылдыдан оза алмайды!

 Мұғалім мамандығы ең құдіретті де қадірлі мамандықтардың бірі. Шынайы ұстаз адами қасиеттерді бойына сіңіре отырып, өз шәкірттерінің жүрегінде білімге деген сарқылмас ынта-ықыласты оятады. Ұстаздың кәсіби және жеке басының қадір-қасиеті-шәкіртінің терең білімді азамат болып қалыптасуындағы ең басты мәселе. Мұғалім кез келген қоғамның лайықты өкілі болған, бейбітшілік пен келісім, ізгілік пен жақсылық рухын себепші болған.

 Тәуелсіз мемлекеттердің басты құндылығы-білімді адам. Осыны елдіктің туын тіккен күннен бастап, бір сәт те назардан тыс қалмаған елбасы Әбішұлы Нұрсұлтан Назарбаевтың оңды саяатының нәтижесін де білім орындары табиғи мүмкіндігімен материалдық базасын жетілдіріп жүргені баршамызға аян. Елбасы «Тек өз Отанымыздағы білім үрдісімен шектеліп қалмай, әлемдік білім кеңістігіне шығу жолындағы қадамдарымыздың өзі бәсекелестіктің бағын ашады. Жаңа Қазақстанның дамуына бәсекеге қабілетті 50 ел қатарына қосылу жолында ұстаздар қауымы алдына зор міндеттер жүктеліп, Еліміздің ертеңі жас ұрпақтың қолында, жас ұрпақтың тағдыры-ұстаздардың қолында»,- деп білім жолындағы атқарылар істерді айқындап берді. Мен де осы жолды таңдап, барлық білген білімімді шәкірттерге берсем деген ниеттемін. Сол жолда ерінбей еңбек етіп, тер төгіп жүрген көптеген мұғалімдер еңбегі зор. Мұғалім еңбегі-адамзат қызметінің өте маңызды да, күрделі түрі екені даусыз. Ол терең білім мен үлкен шеберлікті, жүрек жылуы мен күш жігерді, тіпті уақытпен санаспай еңбек етуді қажет етеді. Елбасы Назарбаев Нұрсұлтан Әбішұлының ел халқына арнаған биылғы жолдауында атап өткендей «Жоғары деңгейде маманданған кәсіпқой, өз ісінің білгірі, талантты жауапкершілігі мол жоғарғы ұстаз болу-бүгінгі күннің талабы. Әрбір педагог өз мүмкіндіктерін жаңа формация мұғалімі ретінде көрсетіп, жан-жақты біліктілігін таныту қажет». Білім берудің күрделі міндеттерін рухани бай, педагогикалық дарыны бар, шығармашылық кәсіби тәсілдерді жетік меңгерген, жаңалыққа құштар, жан-жақты тұлға ғана шеше алады. Ертеңгі күннің қоғамдық-саяси, экономикалық мәселелерін шеше білетін білімді де білікті ұстаз тәрбиелеу мына ұстаздардың қолдарында. Ұлы Абай атамыздың тілімен айтсақ «Адамның адамшылығы жақсы ұстаздан болады». Абыройлы міндетті жауапкершілікпен атқарған ұстаздар қашан да зор құрметке лайық.

 Ұстаз әрдайым ізденіс үстінде, себебі өмір талабына сай білімді де, білікті шәкірттерді оқытып шығару – ұстаз парызы.

 «Оқу инемен құдық қазғандай» деген мақал бекер айтылмаған. Біздің мектебімізде де білікті ұстаздар баршылық. Атап айтсақ: Муханбеталина Гүлмира Кайроллаевна, Кутергина Ольга Васильевна, Алеева Найля Зарифовна, Зиядина Нұргүл Есимбековна, Кошкинова Айжан Канатбековна, Муратов Кайрат Ермекович, Надирова Санжан Ибраевна, Оспанова Баян Балташевна.

 Мектеп ұжымына тілейтінім – шығармашылық табыс, дендеріне саулық, білімді де тәрбиелі шәкірттері көп болсын!

 Халықтың нұрлы ертеңі үшін, ел игілігі жолында атқарып отырған еңбектеріңіз жемісті болсын!

 ***Пухальск негізгі мектебінің***

 ***бастауыш сынып мұғалімі***

 ***Тасмағамбетова Айнаш Қайырбаевна***